ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

[]

[]

[]

[]

[]

[]

[]

[]

[]

13.1 อัตราส่วนทางการเงินของงบการเงินรวม

[]

14. การวิเคราะห์และคำอธิบายของฝ่ายบริหาร

1.  เหตุการณ์สำคัญใน ปี 2557

1.1 การซื้อหุ้นใน บริษัท ไตร เอนเนอจี้ จำกัด และการโอนกิจการให้แก่บริษัท ผลิตไฟฟ้าราชบุรี
จำกัด

เมื่อวันที่ 28 มกราคม 2557 บริษัท ราชบุรีแก๊ส จำกัด ("RGAS") ซึ่งเป็นบริษัทย่อยที่บริษัทฯ
ถือหุ้นร้อยละ 99.99 ได้ดำเนินการซื้อหุ้นในบริษัท ไตร เอนเนอจี้ จำกัด ("TECO") จำนวน
17.119 ล้านหุ้น หรือคิดเป็นสัดส่วนร้อยละ 49.99 ของจำนวนหุ้นทั้งหมดของ TECO
จากผู้ถือหุ้นเดิม เป็นเงินทั้งสิ้น 21.32 ล้านเหรียญสหรัฐฯ (เทียบเท่า 703.43 ล้านบาท)
ส่งผลให้สัดส่วนการถือหุ้นของ TECO ผ่าน RGAS เพิ่มขึ้นเป็นร้อยละ 99.99 และเมื่อวันที่ 31
มีนาคม 2557 บริษัทฯ ได้ดำเนินการรับโอนกิจการทั้งหมดของ RGAS โดยวิธี Entire Business
Transfer ("EBT") ซึ่งส่งผลให้บริษัทฯ ถือหุ้นโดยตรงใน TECO โดย RGAS
ได้เสร็จสิ้นการชำระบัญชีเป็นที่เรียบร้อยแล้วเมื่อวันที่ 28 สิงหาคม 2557

ต่อมาวันที่ 1 สิงหาคม 2557 บริษัทฯ ได้โอนกิจการทั้งหมดของ TECO โดยวิธี EBT ให้แก่บริษัท
ผลิตไฟฟ้าราชบุรี จำกัด ("RG") ซึ่งทั้ง 2 บริษัทเป็นบริษัทย่อยที่บริษัทฯ ถือหุ้นทั้งจำนวน โดย RG
ได้ดำเนินการเพิ่มทุนจดทะเบียนจำนวน 3,625 ล้านบาท
เพื่อใช้สำหรับการซื้อและรับโอนกิจการดังกล่าว โดยการออกหุ้นสามัญใหม่อีกจำนวน 362.50
ล้านหุ้น มูลค่าหุ้นละ 10 บาท ส่งผลให้ทุนจดทะเบียนของ RG เพิ่มขึ้นเป็น 21,900 ล้านบาท ทั้งนี้
เพื่อประโยชน์ในการบริหารจัดการการลงทุน
และสอดคล้องกับการจัดโครงสร้างการลงทุนของกลุ่มบริษัทฯ ซึ่งส่งผลให้ RG
มีโรงไฟฟ้าในการควบคุมดูแล 2 แห่ง ได้แก่ โรงไฟฟ้าราชบุรี ขนาดกำลังการผลิต 3,645
เมกะวัตต์ และโรงไฟฟ้าไตรเอนเนอจี้ ขนาดกำลังการผลิต 700 เมกะวัตต์

1.2 การออกและเสนอขายหุ้นกู้ของบริษัทย่อย

เมื่อวันที่ 28 เมษายน 2557 บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด
ซึ่งเป็นบริษัทย่อยในประเทศสิงคโปร์ ได้ดำเนินการออกและเสนอขายหุ้นกู้จำนวน 300
ล้านเหรียญสหรัฐฯ อายุหุ้นกู้ 5 ปี ครบกำหนดไถ่ถอนปี 2562 และมีอัตราดอกเบี้ยคงที่ร้อยละ 3.50
ต่อปี หุ้นกู้ดังกล่าวเป็นหุ้นกู้ชุดแรกที่ออกและเสนอขายตามโครงการหุ้นกู้จำนวน 1,000
ล้านเหรียญสหรัฐฯ ซึ่งได้รับการจัดอันดับความน่าเชื่อถือจาก Moody's และ Standard and
Poor's ที่ระดับ Baa2 และ BBB ตามลำดับ

  1.3 การลงนามสัญญาทางการเงินโครงการโรงไฟฟ้าผู้ผลิตไฟฟ้ารายเล็ก บริษัท ผลิตไฟฟ้า
  นวนคร จำกัด

เมื่อวันที่ 28 พฤษภาคม 2557 บริษัท ผลิตไฟฟ้า นวนคร จำกัด
ผู้ดำเนินโครงการโรงไฟฟ้าผู้ผลิตไฟฟ้ารายเล็กได้ประสบความสำเร็จในการจัดหาเงินเพื่อใช้ในการพัฒนาโครงการ
โดยได้ลงนามสัญญาทางการเงิน ซึ่งกำหนดข้อตกลงเบื้องต้นในการกู้เงินมูลค่าประมาณ 4,770
ล้านบาท กับสถาบันการเงินไทย 3 แห่ง ระยะเวลา 20.5 ปี

1.4 การขายหุ้นในบริษัท สุโขทัยเอ็นเนอร์ยี่ จำกัด

เมื่อวันที่ 21 กรกฎาคม 2557 บริษัท ราชบุรีพลังงาน จำกัด ซึ่งเป็นบริษัทย่อย
ได้ดำเนินการขายหุ้นที่ถืออยู่ทั้งจำนวน ในบริษัท สุโขทัยเอ็นเนอร์ยี่ จำกัด คิดเป็นจำนวน 200,000
หุ้น สัดส่วนร้อยละ 25 ในราคาหุ้นละ 54.71 บาท รวมเป็นเงินทั้งสิ้น 10.94 ล้านบาท
ให้แก่ผู้ถือหุ้นเดิม

1.5 การลงทุนในโครงการผลิตไฟฟ้าพลังงานแสงอาทิตย์ในประเทศญี่ปุ่น

  1) การลงนามสัญญาระหว่างผู้ถือหุ้นของบริษัท อาร์เอช อินเตอร์เนชั่นแนล (สิงคโปร์)
  คอร์ปอเรชั่น จำกัด

เมื่อวันที่ 12 กันยายน 2557 บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด
("RHIS") ซึ่งเป็นบริษัทย่อยในประเทศสิงคโปร์ ได้ลงนามสัญญาระหว่างผู้ถือหุ้นกับบริษัท เชาว์
อินเตอร์เนชั่นแนล จำกัด ("CHOW") เพื่อร่วมดำเนินการจัดตั้งบริษัท RICI International
Investment Pte. Ltd. ("RICI") ในประเทศสิงคโปร์
เพื่อลงทุนโครงการผลิตไฟฟ้าพลังงานแสงอาทิตย์ในประเทศญี่ปุ่น ขนาดกำลังการผลิตรวมประมาณ
33 เมกะวัตต์ (ระยะแรก)

เมื่อวันที่ 21 พฤศจิกายน 2557 บริษัท RICI ได้จดทะเบียนเป็นนิติบุคคลในประเทศสิงคโปร์
โดยมีทุนจดทะเบียนเบื้องต้น 100 ดอลลาร์สิงคโปร์ แบ่งออกเป็นหุ้นสามัญจำนวน 100 หุ้น
มูลค่าหุ้นละ 1 ดอลลาร์สิงคโปร์ โดย RHIS ถือหุ้นในสัดส่วนร้อยละ 60 และ CHOW
ถือหุ้นในสัดส่วนร้อยละ 40 และได้ดำเนินการชำระค่าหุ้นครบทั้งจำนวนแล้ว อย่างไรก็ตาม RICI
จะมีการเพิ่มทุนในภายหลังเพื่อให้สอดคล้องกับเงื่อนไขการลงทุนและข้อตกลงทางการเงินต่อไป

2) การลงนามสัญญาระหว่างผู้ถือหุ้นของบริษัท ราชบุรีพลังงาน จำกัด

เมื่อวันที่ 12 กันยายน 2557 บริษัท ราชบุรีพลังงาน จำกัด ("RE") ซึ่งเป็นบริษัทย่อย ได้
ลงนามสัญญาระหว่างผู้ถือหุ้นกับบริษัท พรีเมียร์ โซลูชั่น จำกัด ("PSCL")
เพื่อร่วมดำเนินการจัดตั้งบริษัท โอเวอร์ซี กรีน เอนเนอร์ยี่ จำกัด ("OGE")
เพื่อให้บริการด้านการบริหารจัดการโครงการผลิตไฟฟ้าพลังงานแสงอาทิตย์ในประเทศญี่ปุ่น

เมื่อวันที่ 17 ตุลาคม 2557 OGE ได้จดทะเบียนเป็นนิติบุคคลตามประมวลกฎหมายแพ่งและพาณิชย์
โดยมีทุนจดทะเบียน 1 ล้านบาท แบ่งออกเป็นหุ้นสามัญจำนวน 100,000 หุ้น มูลค่าหุ้นละ 10 บาท
โดย RE ถือหุ้นในสัดส่วนร้อยละ 60 และ PSCL ถือหุ้นในสัดส่วนร้อยละ 40
และได้ดำเนินการชำระค่าหุ้นครบทั้งจำนวนแล้ว

1.6 การขายหุ้นในบริษัท ซัสเทนเอเบิล เอนเนอยี คอร์ปอเรชั่น จำกัด

เมื่อวันที่ 29 กันยายน 2557 บริษัท ราชบุรีพลังงาน จำกัด ซึ่งเป็นบริษัทย่อย
ได้ดำเนินการขายหุ้นที่ถืออยู่ทั้งจำนวน ในบริษัท ซัสเทนเอเบิล เอนเนอยี คอร์ปอเรชั่น จำกัด
ซึ่งเป็นผู้พัฒนาโครงการโรงไฟฟ้าพลังงานลม จังหวัดเพชรบูรณ์ คิดเป็นจำนวน 24.28 ล้านหุ้น
สัดส่วนร้อยละ 55.18 รวมเป็นเงินทั้งสิ้น 118.43 ล้านบาท ให้แก่ผู้ถือหุ้นรายใหม่

1.7 การเข้าซื้อหุ้นในบริษัท ราชบุรีโคเจนเนอเรชั่น จำกัด

เมื่อวันที่ 30 ตุลาคม 2557 บริษัท ผลิตไฟฟ้าราชบุรี จำกัด ซึ่งเป็นบริษัทย่อย ได้เข้าซื้อหุ้นบริษัท
ราชบุรีโคเจนเนอเรชั่น จำกัด (เปลี่ยนชื่อเป็นบริษัท เบิกไพรโคเจนเนอเรชั่น จำกัด) จำนวน
3,500,000 หุ้น คิดเป็นสัดส่วนร้อยละ 35 ของจำนวนหุ้นทั้งหมดจากบริษัท น้ำตาลราชบุรี จำกัด
รวมเป็นเงินทั้งสิ้น 8.75 ล้านบาท เพื่อร่วมทุนในโครงการโรงไฟฟ้าผู้ผลิตไฟฟ้าขนาดเล็ก
ขนาดกำลังการผลิตไฟฟ้าประมาณ 100 เมกะวัตต์ และกำลังการผลิตไอน้ำประมาณ 15
ตันต่อชั่วโมง ตั้งอยู่ที่ตำบลเบิกไพร อำเภอบ้านโป่ง จังหวัดราชบุรี โดยมีสัญญาซื้อขายไฟฟ้าประเภท
Firm ระบบ Cogeneration กับการไฟฟ้าฝ่ายผลิตแห่งประเทศไทย เป็นระยะเวลา 25 ปี
โดยคาดว่าโครงการจะเริ่มเดินเครื่องเชิงพาณิชย์ได้ในปี 2562

2.  การเปลี่ยนแปลงมาตรฐานการรายงานทางการเงิน

ตามที่สภาวิชาชีพบัญชีกำหนดให้บริษัทจดทะเบียนในตลาดหลักทรัพย์แห่งประเทศไทยจัดทำงบการเงินให้เป็นไปตามมาตรฐานการรายงานทางการเงิน
โดยบริษัทฯ รวมถึงบริษัทย่อย ได้แก่ บริษัท ผลิตไฟฟ้าราชบุรี จำกัด และกิจการที่ควบคุมร่วมกัน
ได้แก่ บริษัท ราชบุรีเพาเวอร์ จำกัด ได้ถือปฏิบัติตามการตีความมาตรฐานรายงานทางการเงิน
ฉบับที่ 4 (TFRIC 4) การประเมินว่าข้อตกลงประกอบด้วยสัญญาเช่าหรือไม่
และกำหนดให้นำมาตรฐานบัญชี ฉบับที่ 17 เรื่อง สัญญาเช่า มาถือปฏิบัติตั้งแต่วันที่ 1 มกราคม
2557 เป็นต้นไป
ซึ่งบริษัทย่อยและกิจการที่ควบคุมร่วมกันดังกล่าวมีสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย
ที่เข้าเงื่อนไขว่าเป็นข้อตกลงที่ประกอบไปด้วยสัญญาเช่าการเงิน
และมีผลทำให้รูปแบบของรายการในงบการเงินของบริษัทฯ เปลี่ยนแปลงไป ดังนี้

2.1 งบกำไรขาดทุนเบ็ดเสร็จ

เปลี่ยนแปลงการบันทึกรายได้ค่าขายไฟในส่วนของการกู้เงินและผลตอบแทนต่อผู้ถือหุ้นเป็นรายได้ตามสัญญาเช่าการเงินตามวิธีอัตราดอกเบี้ยที่แท้จริง
โดยในปี 2557 บริษัทฯ รับรู้รายได้ตามสัญญาเช่าการเงินเป็นจำนวน 5,567.74 ล้านบาท

ทั้งนี้รายได้ค่าขายไฟในส่วนที่ได้รับเพื่อชดเชยค่าใช้จ่ายในการบำรุงรักษาโรงไฟฟ้าและค่าใช้จ่ายอื่นๆ
รวมทั้งค่าพลังงานไฟฟ้า ยังคงบันทึกบัญชีด้วยวิธีการเดิม

2.2 งบแสดงฐานะการเงิน

เปลี่ยนแปลงการบันทึกรายการวัสดุสำรองคลัง ที่ดิน อาคาร และอุปกรณ์ และสินทรัพย์ไม่มีตัวตน
เป็นลูกหนี้ตามสัญญาเช่าการเงินซึ่งแสดงมูลค่ายอดคงค้างสุทธิจากดอกเบี้ยที่ยังไม่ถือเป็นรายได้หักค่าเผื่อหนี้สงสัยจะสูญ
โดย ณ วันที่ 31 ธันวาคม 2557 บริษัทฯ บันทึกลูกหนี้ตามสัญญาเช่าการเงิน เป็นจำนวน
31,618.39 ล้านบาท
รวมทั้งปรับปรุงรับรู้สินทรัพย์ภาษีเงินได้รอตัดบัญชีและเงินลงทุนในกิจการที่ควบคุมร่วมกันและบริษัทร่วมลดลงจำนวน
189.91 ล้านบาทและ 217.47 ล้านบาท ตามลำดับ
ทั้งนี้รายการปรับปรุงผลกระทบของปีก่อนในรายการกำไรสะสมเพิ่มขึ้นทั้งสิ้นจำนวน 2,698.69
ล้านบาท

[]

3. รายงานวิเคราะห์ผลการดำเนินงานตามงบการเงินรวม

[]

ผลการดำเนินงานของบริษัทฯ และบริษัทย่อยตามงบการเงินรวมสำหรับปี 2557 มีกำไรจำนวน
6,279.03 ล้านบาท (คิดเป็นกำไรต่อหุ้นเท่ากับ 4.33 บาท) เมื่อเปรียบเทียบกับปี 2556
(ปรับปรุงใหม่) ซึ่งมีกำไรจำนวน 6,514.12 ล้านบาท (คิดเป็นกำไรต่อหุ้นเท่ากับ 4.49 บาท)
ปรากฏว่ากำไรลดลงจำนวน 235.09 ล้านบาท คิดเป็นร้อยละ 3.6
โดยมีรายการแตกต่างที่เป็นสาระสำคัญดังนี้

3.1 กำไรจากการต่อรองราคาซื้อหุ้น บริษัท ไตร เอนเนอจี้ จำกัด

เมื่อวันที่ 28 มกราคม 2557 บริษัท ราชบุรีแก๊ส จำกัด ซึ่งเป็นบริษัทย่อยได้ซื้อหุ้นสามัญ บริษัท ไตร
เอนเนอจี้ จำกัด ("TECO") เพิ่มเติมร้อยละ 49.99 ในราคา 21.32 ล้านเหรียญสหรัฐฯ
หรือเทียบเท่า 703.43 ล้านบาท ทำให้สัดส่วนการถือหุ้นเพิ่มขึ้นจากเดิมร้อยละ 50 เป็นร้อยละ
99.99 ของทุนที่ออกและชำระแล้ว โดยบริษัทฯ รับรู้กำไรจากรายการดังกล่าวเป็นจำนวน 797.29
ล้านบาท ซึ่งเกิดจากกำไรจากการต่อรองราคาซื้อจำนวน 2,257.02 ล้านบาท
หักด้วยผลต่างจากการปรับปรุงมูลค่ายุติธรรมของส่วนได้เสียที่ถืออยู่ก่อนหน้าการซื้อหุ้นดังกล่าวจำนวน
1,459.73 ล้านบาท และเมื่อวันที่ 1 สิงหาคม 2557 TECO ได้โอนกิจการทั้งหมดโดยวิธี Entire
Business Transfer ให้แก่บริษัท ผลิตไฟฟ้าราชบุรี จำกัด ("RG") ซึ่งเป็นบริษัทย่อย
ส่งผลให้ปัจจุบัน RG มีโรงไฟฟ้าที่อยู่ในการควบคุมดูแล 2 แห่ง ได้แก่ โรงไฟฟ้าราชบุรี
ขนาดกำลังการผลิต 3,645 เมกะวัตต์ และโรงไฟฟ้าไตรเอนเนอจี้ ขนาดกำลังการผลิต 700
เมกะวัตต์

3.2 รายได้จากการขายและการให้บริการ (ไม่รวมค่าเชื้อเพลิง)

รายได้จากการขายและการให้บริการ (ไม่รวมค่าเชื้อเพลิง จำนวน 42,622.74 ล้านบาท) ปี
2557 จำนวน 6,779.27 ล้านบาท ลดลงจากปี 2556 (7,543.91 ล้านบาท) เป็นจำนวน
764.64 ล้านบาท คิดเป็นร้อยละ 10.1
สาเหตุหลักเนื่องจากรายได้ค่าขายไฟของโรงไฟฟ้าราชบุรีลดลงจำนวน 993.35 ล้านบาท
เนื่องจากโรงไฟฟ้ามีการบำรุงรักษาตามแผนน้อยกว่าปีก่อนส่งผลให้อัตราค่าความพร้อมจ่ายปี 2557
ต่ำกว่าปี 2556 ซึ่งเป็นไปตามที่กำหนดไว้ในสัญญาซื้อขายไฟฟ้า

3.3 ต้นทุนขายและการให้บริการ (ไม่รวมค่าเชื้อเพลิง)

ต้นทุนขายและการให้บริการ (ไม่รวมค่าเชื้อเพลิงจำนวน 42,622.74 ล้านบาท) ปี 2557 จำนวน
5,290.94 ล้านบาท เพิ่มขึ้นจากปี 2556 (5,032.99 ล้านบาท) เป็นจำนวน 257.95 ล้านบาท
คิดเป็นร้อยละ 5.1 สาเหตุหลักเนื่องจากในปี 2557 บริษัทฯ
รวมต้นทุนขายและการให้บริการของโรงไฟฟ้าไตรเอนเนอจี้ ไว้จำนวน 531.35 ล้านบาท
ขณะที่ต้นทุนขายและการให้บริการของโรงไฟฟ้าในประเทศออสเตรเลียและโรงไฟฟ้าราชบุรีลดลงจำนวน
184.82 ล้านบาท และ 111.18 ล้านบาทตามลำดับ สาเหตุหลักเนื่องจากในปี 2557
โรงไฟฟ้ามีการบำรุงรักษาตามแผนน้อยกว่าปีก่อน

3.4 ดอกเบี้ยรับและกำไรจากการจำหน่ายลูกหนี้ระยะยาวอื่น

ดอกเบี้ยรับปี 2557 จำนวน 267.82 ล้านบาท ลดลงจากปี 2556 (411.35 ล้านบาท)
เป็นจำนวน 143.53 ล้านบาท คิดเป็นร้อยละ 34.9 สาเหตุหลักเนื่องจากเมื่อปี 2556 บริษัท
ราช-ออสเตรเลีย คอร์ปอเรชั่น จำกัด ซึ่งเป็นบริษัทย่อยในประเทศออสเตรเลีย
รับรู้ดอกเบี้ยรับจากสัญญาการชำระเงินเป็นงวด (Scheduled Payment Option Agreement)
จากการขายเงินลงทุนในโรงไฟฟ้า Loy Yang A เป็นจำนวน 163.36 ล้านบาท
และได้ขายสัญญาการชำระเงินดังกล่าวเมื่อเดือนมิถุนายน 2556
โดยรับรู้กำไรจากการขายเป็นจำนวน 645.83 ล้านบาท

3.5 รายได้อื่น

รายได้อื่นปี 2557 จำนวน 856.90 ล้านบาท เพิ่มขึ้นจากปี 2556 (407.57 ล้านบาท)
เป็นจำนวน 449.33 ล้านบาท คิดเป็นร้อยละ 110.3 สาเหตุหลักเนื่องจาก บริษัท
ราช-ออสเตรเลีย คอร์ปอเรชั่น จำกัด
กลับรายการประมาณการหนี้สินและเรียกคืนค่าพัฒนาโครงการที่เคยบันทึกไว้เป็นรายได้จำนวน
440.24 ล้านบาท เนื่องจากคู่สัญญาไม่สามารถปฏิบัติได้ตามเงื่อนไขที่กำหนด

3.6 ค่าใช้จ่ายในการบริหาร

ค่าใช้จ่ายในการบริหารปี 2557 จำนวน 2,206.64 ล้านบาท เพิ่มขึ้นจากปี 2556 (1,738.98
ล้านบาท) เป็นจำนวน 467.66 ล้านบาท คิดเป็นร้อยละ 26.9 โดยมีสาเหตุมาจากรายการที่สำคัญ
ดังนี้

3.6.1 ในปี 2557 บริษัทฯ
ได้ประเมินและรับรู้ขาดทุนจากการด้อยค่าของโรงไฟฟ้าพลังงานทดแทนในประเทศออสเตรเลีย
เป็นจำนวนเงินรวม 509.55 ล้านบาท เนื่องจากผลประกอบการไม่เป็นไปตามที่คาดการณ์ไว้

3.6.2 ในปี 2557 บริษัทฯ รับรู้ขาดทุนจากการขายหุ้นที่ถืออยู่ร้อยละ 55.18 ทั้งจำนวนในบริษัท
ซัสเทนเอเบิล เอนเนอยี คอร์ปอเรชั่น จำกัด
ซึ่งเป็นบริษัทย่อยทางอ้อมและเป็นผู้พัฒนาโครงการโรงไฟฟ้าพลังงานลม จังหวัดเพชรบูรณ์
เป็นจำนวน 142.11 ล้านบาท

3.6.3 ในปี 2556 บริษัทฯ
ได้ทำการตัดจำหน่ายเงินลงทุนในการพัฒนาโครงการโรงไฟฟ้าพลังน้ำ - น้ำงึม 3 จำนวน 315
ล้านบาท จากการที่รัฐบาล สปป.ลาวไม่ต่ออายุสัญญาพัฒนาโครงการ
รวมทั้งตัดจำหน่ายเงินลงทุนในโครงการเกาะกงอีกเป็นจำนวน 29.14 ล้านบาท

3.7 กำไรจากอัตราแลกเปลี่ยน

ปี 2557 บริษัทฯ รับรู้กำไรจากอัตราแลกเปลี่ยนจำนวน 347.99 ล้านบาท ลดลงจากปี 2556
(704.11 ล้านบาท) เป็นจำนวน 356.12 ล้านบาท คิดเป็นร้อยละ 50.6
สาเหตุหลักเนื่องจากกำไรจากอัตราแลกเปลี่ยนของหุ้นกู้สกุลเยนลดลงจำนวน 390.56 ล้านบาท
จากการที่เงินสกุลเยนอ่อนค่าลงกว่าปีก่อน

3.8 ต้นทุนทางการเงิน

ต้นทุนทางการเงินปี 2557 จำนวน 1,518.45 ล้านบาท ลดลงจากปี 2556 (1,633.39
ล้านบาท) เป็นจำนวน 114.94 ล้านบาท คิดเป็นร้อยละ 7.0
สาเหตุหลักเนื่องจากดอกเบี้ยจ่ายของบริษัท ผลิตไฟฟ้าราชบุรี จำกัด ลดลงจำนวน 124.40
ล้านบาท จากการจ่ายชำระคืนเงินต้นในระหว่างปี

3.9 ส่วนแบ่งกำไรจากเงินลงทุนในกิจการที่ควบคุมร่วมกันและบริษัทร่วม

ส่วนแบ่งกำไรจากเงินลงทุนในกิจการที่ควบคุมร่วมกันและบริษัทร่วมปี 2557 จำนวน 1,284.82
ล้านบาท เพิ่มขึ้นจากปี 2556 (727.71 ล้านบาท) เป็นจำนวน 557.11 ล้านบาท คิดเป็นร้อยละ
76.6 โดยมีสาเหตุหลัก ดังนี้

3.9.1 ในปี 2557 ผลกระทบของอัตราแลกเปลี่ยนทำให้บริษัทฯ
รับรู้ผลการดำเนินงานของกิจการที่ควบคุมร่วมกัน 3 แห่ง ได้แก่ บริษัท ไฟฟ้าหงสา จำกัด บริษัท
ราชบุรีเพาเวอร์ จำกัด และ บริษัท เซาท์อีสท์ เอเชีย เอนเนอร์จี จำกัด
เพิ่มขึ้นตามสัดส่วนการถือหุ้นเป็นจำนวน 293.33 ล้านบาท 106.66 ล้านบาท และ 88.05
ล้านบาท ตามลำดับ

3.9.2 รับรู้ผลการดำเนินงานของบริษัท ราชบุรีเพาเวอร์ จำกัด ในสัดส่วนร้อยละ 25
เพิ่มขึ้นจำนวน 105.03 ล้านบาท
สาเหตุหลักเนื่องจากรายได้ค่าความพร้อมจ่ายเพิ่มขึ้นจากอัตราค่าความพร้อมจ่ายที่เพิ่มขึ้น
ตามสัดส่วนร้อยละ 25 เป็นจำนวน 109.98 ล้านบาท
ซึ่งเป็นไปตามที่กำหนดไว้ในสัญญาซื้อขายไฟฟ้า

3.10 ภาษีเงินได้

ภาษีเงินได้ปี 2557 จำนวน 1,269.38 ล้านบาท ลดลงจากปี 2556 (1,433.24 ล้านบาท)
เป็นจำนวน 163.86 ล้านบาท คิดเป็นร้อยละ 11.4 สาเหตุหลักเนื่องจากภาษีเงินได้ของบริษัท
ผลิตไฟฟ้าราชบุรี จำกัด ลดลงจำนวน 215.31 ล้านบาท เนื่องจากกำไรก่อนภาษีต่ำกว่าปีก่อน

4. รายงานวิเคราะห์ฐานะการเงิน

4.1 การวิเคราะห์สินทรัพย์

ณ วันที่ 31 ธันวาคม 2557 บริษัทฯ มีสินทรัพย์รวมทั้งสิ้น จำนวน 96,235.04 ล้านบาท
เพิ่มขึ้นจาก ณ วันที่ 31 ธันวาคม 2556 (93,874.50 ล้านบาท) เป็นจำนวน 2,360.54
ล้านบาท คิดเป็นร้อยละ 2.5 โดยมีรายละเอียดดังนี้

[]

4.1.1 สินทรัพย์หมุนเวียน ณ วันที่ 31 ธันวาคม 2557 จำนวน 31,407.68 ล้านบาท เพิ่มขึ้นจาก
ณ วันที่ 31 ธันวาคม 2556 (24,375.28 ล้านบาท) เป็นจำนวน 7,032.40 ล้านบาท
โดยมีสาเหตุหลัก ดังนี้

(1) บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด
ซึ่งเป็นบริษัทย่อยในประเทศสิงคโปร์
มีเงินสดและรายการเทียบเท่าเงินสดรวมถึงเงินลงทุนชั่วคราวเพิ่มขึ้นรวมจำนวน 3,127.33
ล้านบาท สาเหตุหลักเนื่องจากการออกจำหน่ายหุ้นกู้จำนวน 300 ล้านเหรียญสหรัฐฯ
เพื่อชำระเงินกู้ยืมระยะสั้นจำนวน 260 ล้านเหรียญสิงคโปร์ (เทียบเท่า 206.05
ล้านเหรียญสหรัฐ) ในเดือนเมษายน 2557

(2) ลูกหนี้การค้ากิจการที่เกี่ยวข้องกัน เพิ่มขึ้นจำนวน 2,033.25 ล้านบาท
สาเหตุหลักเนื่องจากลูกหนี้ค่าขายไฟของบริษัท ผลิตไฟฟ้าราชบุรี จำกัด ("RG") เพิ่มขึ้นจำนวน
2,047.55 ล้านบาท ซึ่งเป็นผลมาจากการควบรวมกิจการกับบริษัท ไตร เอนเนอจี้ จำกัด
("TECO") ประกอบกับ รายได้ค่าขายไฟฟ้าในเดือนพฤศจิกายนและธันวาคม 2557
สูงกว่าเมื่อเดือนพฤศจิกายนและธันวาคม 2556

4.1.2 สินทรัพย์ไม่หมุนเวียน ณ วันที่ 31 ธันวาคม 2557 จำนวน 64,827.36 ล้านบาท
ลดลงจาก ณ วันที่ 31 ธันวาคม 2556 (69,499.22 ล้านบาท) เป็นจำนวน 4,671.86 ล้านบาท
สาเหตุหลักเนื่องจากการเข้าซื้อหุ้น บริษัท ไตร เอนเนอจี้ จำกัด ("TECO") เมื่อวันที่ 28
มกราคม 2557 ทำให้เปลี่ยนวิธีการบันทึกบัญชีเป็นการ Consolidation ส่งผลให้เงินลงทุนใน
TECO ลดลงเป็นจำนวน 2,163.16 ล้านบาท
ประกอบกับการตัดบัญชีลูกหนี้ตามสัญญาเช่าการเงินกิจการที่เกี่ยวข้องกันในระหว่างปีอีกจำนวน
2,028.50 ล้านบาท

4.2 การวิเคราะห์หนี้สินและส่วนของผู้ถือหุ้น

ณ วันที่ 31 ธันวาคม 2557 บริษัทฯ มีหนี้สินและส่วนของผู้ถือหุ้นเป็นจำนวนทั้งสิ้น 96,235.04
ล้านบาท เพิ่มขึ้นจาก ณ วันที่ 31 ธันวาคม 2556 (93,874.50 ล้านบาท) เป็นจำนวน
2,360.54 ล้านบาท คิดเป็นร้อยละ 2.5 โดยมีรายละเอียดดังนี้

[]

4.2.1 หนี้สินจำนวน 35,035.64 ล้านบาท เพิ่มขึ้นจากปีก่อน (34,748.03 ล้านบาท)
เป็นจำนวน 287.61 ล้านบาท โดยมีสาเหตุหลัก ดังนี้

(1) หุ้นกู้และเงินกู้ยืมสถาบันการเงินของ บริษัท อาร์เอช อินเตอร์เนชั่นแนล (สิงคโปร์)
คอร์ปอเรชั่น จำกัด ซึ่งเป็นบริษัทย่อยในประเทศสิงคโปร์ เพิ่มขึ้นจำนวน 2,996.08 ล้านบาท
จากการออกจำหน่ายหุ้นกู้จำนวน 300 ล้านเหรียญสหรัฐฯ เพื่อชำระเงินกู้ยืมระยะสั้นจำนวน 260
ล้านเหรียญสิงคโปร์ ในเดือนเมษายน 2557

(2) เจ้าหนี้การค้าของบริษัท ผลิตไฟฟ้าราชบุรี จำกัด เพิ่มขึ้นจำนวน 1,776.49 ล้านบาท
สาเหตุหลักเนื่องจากการควบรวมกิจการกับบริษัท ไตร เอนเนอจี้ จำกัด
ประกอบกับในเดือนพฤศจิกายนและธันวาคม 2557
โรงไฟฟ้าเดินเครื่องมากกว่าในเดือนพฤศจิกายนและธันวาคม 2556
ส่งผลให้ปริมาณการใช้เชื้อเพลิงมากขึ้น

(3) บริษัท ราช-ออสเตรเลีย คอร์ปอเรชั่น จำกัด ซึ่งเป็นบริษัทย่อยในประเทศออสเตรเลีย
เบิกเงินกู้ยืมระยะยาวจากสถาบันการเงินในระหว่างปี 2557 จำนวน 20 ล้านเหรียญออสเตรเลีย
(เทียบเท่า 537.71 ล้านบาท)

(4) บริษัท ผลิตไฟฟ้าราชบุรี จำกัด จ่ายชำระคืนหุ้นกู้ในระหว่างปี จำนวน 4,961.40 ล้านบาท

4.2.2 ส่วนของผู้ถือหุ้น เพิ่มขึ้นจำนวน 2,072.93 ล้านบาท สาเหตุเนื่องจาก

(1) กำไรสำหรับปี 2557 จำนวน 6,279.03 ล้านบาท

(2) บริษัทฯ จ่ายเงินปันผลให้แก่ผู้ถือหุ้นในระหว่างปี 2557 จำนวน 2.27 บาทต่อหุ้น
เป็นผลให้กำไรสะสมลดลงจำนวน 3,291.50 ล้านบาท

(3) องค์ประกอบอื่นของส่วนของผู้ถือหุ้นลดลงจำนวน 494.45 ล้านบาท
สาเหตุหลักเนื่องจากผลต่างจากการแปลงค่างบการเงินทำให้ส่วนของผู้ถือหุ้นลดลงจำนวน
1,061.47 ล้านบาท ขณะที่มีกำไรจากการเปลี่ยนแปลงมูลค่ายุติธรรมของหุ้น EDL-GEN จำนวน
567.38 ล้านบาท

(4) ส่วนได้เสียที่ไม่มีอำนาจควบคุมลดลงจำนวน 420.15 ล้านบาท

5. รายงานวิเคราะห์กระแสเงินสด

[] เงินสดและรายการเทียบเท่าเงินสดคงเหลือของบริษัทฯ และบริษัทย่อย ณ วันที่ 31 ธันวาคม
2557 เป็นจำนวน 10,623.06 ล้านบาท เพิ่มขึ้นจาก ณ วันที่ 31 ธันวาคม 2556 (7,437.78
ล้านบาท) เป็นจำนวน 3,185.28 ล้านบาท สรุปสาเหตุได้ดังนี้

5.1 เงินสดสุทธิได้มาจากกิจกรรมดำเนินงานเพิ่มขึ้น ทำให้เงินสดเพิ่มขึ้นจำนวน 5,372.93
ล้านบาท สาเหตุหลักเนื่องจากในปี 2557 บริษัทฯ รับรายได้ค่าขายไฟมากกว่าปีก่อนเป็นจำนวน
2,947.52 ล้านบาท รวมทั้งจ่ายค่าเชื้อเพลิงน้อยกว่าปีก่อนจำนวน 1,804.58 ล้านบาท

5.2 เงินสดสุทธิใช้ไปในกิจกรรมลงทุนเพิ่มขึ้น ทำให้เงินสดลดลงจำนวน 10,697.35 ล้านบาท
สาเหตุหลักเนื่องจาก

5.2.1 ในระหว่างปี 2557 บริษัทฯ ลงทุนในเงินลงทุนชั่วคราวสุทธิเป็นจำนวน 1,722.99
ล้านบาท ขณะที่ในปี 2556 บริษัทฯมีเงินสดรับจากเงินลงทุนชั่วคราวสุทธิเป็นจำนวน 3,756.10
ล้านบาท

5.2.2 เมื่อวันที่ 28 มกราคม 2557 บริษัทฯ ซื้อหุ้นเพิ่มเติมใน บริษัท ไตร เอนเนอจี้ จำกัด
จำนวน 21.32 ล้านเหรียญสหรัฐฯ หรือเทียบเท่า 703.43 ล้านบาท
ตามรายละเอียดที่ได้ชี้แจงไว้ในข้อ 3.1

5.2.3 ในปี 2556 บริษัท ราช-ออสเตรเลีย คอร์ปอเรชั่น จำกัด
ซึ่งเป็นบริษัทย่อยในประเทศออสเตรเลีย ได้รับเงินจากการขายสัญญาการชำระเงินเป็นงวด
(Scheduled Payment Option Agreement) เป็นจำนวน 3,518.06 ล้านบาท

5.3 เงินสดสุทธิใช้ไปในกิจกรรมจัดหาเงินลดลง ทำให้เงินสดเพิ่มขึ้นจำนวน 8,819.12 ล้านบาท
สาเหตุหลักเนื่องจาก

5.3.1 บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด
ซึ่งเป็นบริษัทย่อยในประเทศสิงคโปร์ ออกจำหน่ายหุ้นกู้จำนวน 300 ล้านเหรียญสหรัฐฯ
เพื่อมาชำระเงินกู้ยืมระยะสั้นจำนวน 260 ล้านเหรียญสิงคโปร์ในเดือนเมษายน 2557
ส่งผลให้เงินสดเพิ่มขึ้นจำนวน 3,037.50 ล้านบาท

5.3.2 ในระหว่างปี 2557 บริษัท ราช-ออสเตรเลีย คอร์ปอเรชั่น จำกัด
ซึ่งเป็นบริษัทย่อยในประเทศออสเตรเลีย เบิกเงินกู้ยืมระยะยาวจากสถาบันการเงินในระหว่างปี
2557 จำนวน 20 ล้านเหรียญออสเตรเลีย (เทียบเท่า 537.71 ล้านบาท)

5.3.3 ในระหว่างปี 2557 บริษัทฯ จ่ายต้นทุนทางการเงินน้อยกว่าปี 2556 เป็นจำนวน 419.42
ล้านบาท

5.3.4 การชำระหนี้เงินกู้ของ บริษัท ราช-ออสเตรเลีย คอร์ปอเรชั่น จำกัด
ซึ่งเป็นบริษัทย่อยในประเทศออสเตรเลียในระหว่างปี 2556 ส่งผลให้กระแสเงินสดลดลงจำนวน
4,307.84 ล้านบาท

6. อัตราส่วนทางการเงินที่สำคัญ

[]